Na podlagi 17. člena Zakona o športu (Uradni list RS, št. 29/17 in 21/18 - ZNOrg), Odloka o proračunu Občine Ivančna Gorica za leto 2020 (Uradni list RS, št. 16/19 in 73/19), 12. člena Odloka o sofinanciranju letnega programa športa v Občini Ivančna Gorica (Uradni list RS, št. 35/19, v nadaljevanju: odlok) in Letnega programa športa v Občini Ivančna Gorica za leto 2020 (sprejetega na 10. redni seji Občinskega sveta Občine Ivančna Gorica, dne 04. 02. 2020) Občina Ivančna Gorica objavlja

# JAVNI RAZPIS

**za sofinanciranje Letnega programa športa v Občini Ivančna Gorica**

**za leto 2020**

1. Izvajalec javnega razpisa: Občina Ivančna Gorica, Sokolska ulica 8, 1295 Ivančna Gorica.
2. Predmet javnega razpisa je sofinanciranje naslednjih področij športa iz sredstev proračuna Občine Ivančna Gorica za področje športa:
3. ŠPORTNI PROGRAMI
* prostočasna športna vzgoja otrok in mladine
* športna vzgoja otrok in mladine s posebnimi potrebami
* športna vzgoja otrok in mladine, usmerjenih v kakovostni in vrhunski šport
* kakovostni šport
* vrhunski šport
* šport invalidov
* športna rekreacija
* šport starejših
1. ŠPORTNI OBJEKTI IN POVRŠINE ZA ŠPORT V NARAVI
* posodabljanje in investicijsko vzdrževanje obstoječih športnih objektov in površin za šport v naravi
* redna vzdrževalna dela in obratovanje športnih objektov
1. RAZVOJNE DEJAVNOSTI V ŠPORTU
* usposabljanje in izpopolnjevanje strokovnih kadrov v športu
1. ORGANIZIRANOST V ŠPORTU
* delovanje športnih društev in zvez
1. ŠPORTNE PRIREDITVE IN PROMOCIJA ŠPORTA
* množične športno-rekreativne prireditve
* občinske športno-promocijske prireditve za podelitev priznanj v športu
1. Na javnem razpisu lahko sodelujejo naslednji izvajalci športnih programov in ostalih področij športa:
* športna društva in zveze športnih društev,
* zavodi za šport po Zakonu o športu,
* pravne osebe in samostojni podjetniki posamezniki, registrirani za opravljanje dejavnosti v športu,
* ustanove, ki so ustanovljene za splošno koristen namen na področju športa, v skladu z zakonom, ki ureja ustanove,
* zavodi s področja vzgoje in izobraževanja, ki izvajajo javnoveljavne programe,
* lokalne skupnosti,
* zasebni športni delavci.

Športna društva in zveze športnih društev imajo pod enakimi pogoji prednost pri izvajanju LPŠ pred ostalimi izvajalci športnih programov, ki kandidirajo na javnem razpisu.

Zavodi s področja vzgoje in izobraževanja, ki izvajajo javnoveljavne programe, imajo, ne glede na prejšnji odstavek, pri izvajanju programov prostočasne športne vzgoje otrok in mladine pod enakimi pogoji prednost pred ostalimi izvajalci športnih programov.

1. Na javnem razpisu lahko kandidirajo izvajalci športnih programov in ostalih področij športa iz prejšnje točke, ki izpolnjujejo naslednje pogoje:
* so registrirani v Republiki Sloveniji in imajo sedež v Občini Ivančna Gorica,
* pri zvezah športnih društev so ustanovitelji in njihovi člani samo društva s sedežem v Občini Ivančna Gorica,
* športno dejavnost izvajajo pretežno na območju Občine Ivančna Gorica in pretežno za prebivalce Občine Ivančna Gorica,
* športno dejavnost, namenjeno občanom in občankam Občine Ivančna Gorica, izvajajo neprekinjeno najmanj eno leto pred letom, za katerega kandidirajo na javnem razpisu,
* se pravočasno prijavijo na javni razpis ter izpolnjujejo vse razpisne pogoje,
* imajo za izvedbo na javni razpis prijavljenih športnih programov in ostalih področij športa zagotovljene materialne, prostorske in organizacijske pogoje ter ustrezno izobražen ali usposobljen kader za opravljanje strokovnega dela v športu,
* imajo izdelano finančno konstrukcijo, iz katere so razvidni viri prihodkov in pričakovani stroški izvedbe programov,
* imajo urejeno evidenco članstva (športna društva in zveze športnih društev) ter evidenco o udeležencih programov,
* nimajo neporavnanih zapadlih obveznosti do Občine Ivančna Gorica,
* izpolnjujejo druge pogoje, določene z odlokom, letnim programom športa in razpisno dokumentacijo.

Izvajalci športnih programov in ostalih področij športa, ki v preteklem letu niso bili vključeni v LPŠ, morajo vlogi priložiti poročilo o izvajanju svojih programov v preteklem letu.

Zveze športnih društev lahko kandidirajo na javnem razpisu le s programi, ki jih izvajajo same in z istimi programi na javnem razpisu ne kandidirajo športna društva, ki so člani zveze športnih društev.

1. Okvirne višine sredstev, ki so na razpolago za sofinanciranje športnih programov in ostalih področij športa iz sredstev proračuna Občine Ivančna Gorica, so:
* 18031 Sofinanciranje strokovne službe in organov ZŠO 11.000,00 EUR,
* 18034 Priznanja za športnike in športne delavce 2.100,00 EUR,
* 18035 Športne prireditve 4.300,00 EUR,
* 18036 Strokovno izobraževanje v športu 1.500,00 EUR,
* 18037 Programi za otroke in mladino 29.000,00 EUR,
* 18038 Kakovostni šport, vrhunski šport, rekreacija 191.900,00 EUR,
* 18044 Sofinanciranje gradnje in vzdrževanja športnih objektov 8.000,00 EUR.

*Opomba:*

*Višina sredstev se lahko do zaključka razpisa spremeni v primeru, da bo višina proračunskih prihodkov bistveno drugačna od planiranih in bo potreben rebalans proračuna. Višina sredstev se bo v tem primeru uskladila z rebalansom proračuna.*

1. Športni programi bodo razdeljeni v dve skupini, znotraj katerih bo vrednost točke enaka. Prvo skupino “Netekmovalni šport” tvorijo: prostočasna športna vzgoja otrok in mladine, športna vzgoja otrok in mladine s posebnimi potrebami, šport invalidov, športna rekreacija in šport starejših, drugo skupino “Tekmovalni šport” pa tvorijo: športna vzgoja otrok in mladine usmerjenih v kakovostni in vrhunski šport, kakovostni šport in vrhunski šport.
2. Vsa dodeljena sredstva morajo biti porabljena v letu 2020, razen izjem opredeljenih z odlokom.
3. Razpisna dokumentacija je na voljo do zaključka razpisa v sprejemni pisarni Občine Ivančna Gorica, Sokolska ulica 8, 1295 Ivančna Gorica, vsak dan v poslovnem času občine, ter na spletni strani Občine Ivančna Gorica [http://www.ivancna-gorica.si/](http://ivancna-gorica.si). Podrobnejše informacije o javnem razpisu lahko zainteresirani dobijo pri Rozaliji Smrekar, tel. 01/78-12-121, rozalija.smrekar@ivancna-gorica.si.
4. Vloga, ki prispe na javni razpis **mora vsebovati**:
* podatke o vlagatelju (naziv, sedež, matično in davčno številko, kontaktne podatke, številko transakcijskega računa),
* navedbo športnih programov in ostalih področij športa, s katerimi vlagatelj kandidira,
* izpolnjene razpisne obrazce za športne programe in področja športa, s katerimi vlagatelj kandidira,
* dokazila oziroma priloge, ki so zahtevana v razpisnih obrazcih,
* potrdilo o zagotovljenem strokovnem kadru (pogodbo s strokovnim delavcem),
* potrdilo o zagotovljenem prostoru oziroma športni površini za izvajanje programa (pogodba z lastnikom oziroma upravljavcem, če se program izvaja v najetih prostorih oziroma površinah),
* seznam članov društva s plačano članarino iz evidence izvajalca,
* izpolnjen, podpisan in parafiran vzorec pogodbe.

**Za tiste, ki se prijavljajo prvič pa še:**

* fotokopijo odločbe o registraciji (za društva jo izda Upravna enota),
* fotokopijo statuta ali drugega ustanovitvenega akta, iz katerega je razvidna dejavnost na področju športa.
1. Športni programi in ostala področja športa, s katerimi izvajalci kandidirajo na javnem razpisu, se bodo vrednotili na podlagi meril in kriterijev za vrednotenje posameznih področij športa, ki so sestavni del odloka.
2. Rok za prijavo na razpis je **do vključno 06. 03. 2020**, na naslov: Občina Ivančna Gorica, Sokolska ulica 8, 1295 Ivančna Gorica. Prijava mora biti posredovana v zaprti ovojnici, z oznakama **»NE ODPIRAJ – VLOGA«** ter **»JAVNI RAZPIS ZA LETNI PROGRAM ŠPORTA 2020«**. Na hrbtni strani **mora biti naveden naslov prijavitelja**.

Vloge se lahko oddajo osebno v sprejemni pisarni Občine Ivančna Gorica ali priporočeno po pošti.

**Vlogo mora vlagatelj Občini Ivančna Gorica dostaviti do roka, ki je določen v prvem odstavku te točke, ne glede na način oddaje. V kolikor bo vloga poslana po pošti, jo mora Občina prejeti do vključno 06. 03. 2020.**

Posamezna prijava na javni razpis mora biti pripravljena izključno na obrazcih iz razpisne dokumentacije izvajalca javnega razpisa (Občina Ivančna Gorica).

1. Odpiranje prejetih vlog bo komisija za izvedbo javnega razpisa opravila predvidoma 11. 03. 2020 v prostorih Občine Ivančna Gorica, Sokolska ulica 8, 1295 Ivančna Gorica. Odpiranje prejetih vlog ni javno.

Na odpiranju komisija za izvedbo javnega razpisa ugotavlja pravočasnost vlog in njihovo popolnost glede na to, če so bili predloženi vsi zahtevani dokumenti (formalna popolnost).

1. Za vloge, ki ne bodo popolne, bo komisija v roku 8 dni njihovega odpiranja vlagatelje pisno pozvala k dopolnitvi. Nepopolne vloge mora vlagatelj dopolniti v roku 8 dni od prejema pisnega obvestila za dopolnitev. Če vlagatelj vloge v zahtevanem roku ne dopolni, se ta s sklepom zavrže.

Vlogo, ki bo vsebovala neresnične podatke, se delno ali v celoti zavrne.

1. Vlagatelj bo obveščen o obsegu sofinanciranja (višini in namenu odobrenih finančnih sredstev) izbranih programov z odločbo direktorice občinske uprave. Na podlagi odločbe o izbiri bo Občina Ivančna Gorica z izvajalci izbranih programov sklenila pogodbe o sofinanciranju izvajanja letnega programa športa.

Zoper odločbo iz prejšnjega odstavka je možno v roku 8 dni po prejemu odločbe vložiti pritožbo pri izvajalcu javnega razpisa. O pritožbi odloči župan Občine Ivančna Gorica v roku 30 dni od njenega prejema. Zoper odločbo župana ni pritožbe, je pa možno pri pristojnem sodišču sprožiti upravni spor.

1. Nadzor nad izvajanjem programov in porabo proračunskih sredstev izvaja občinska uprava.

Za nadzor nad izvajanjem športnih programov lahko župan pooblasti ustrezno usposobljeno strokovno organizacijo oziroma osebo.

Izvajalci morajo najkasneje do zadnjega dne v februarju 2021 podati vsebinsko poročilo o izvedbi programov in finančno poročilo z dokazili o namenski porabi proračunskih sredstev, pridobljenih na javnem razpisu.

**Za dokazovanje namenske porabe odobrenih sredstev mora izvajalec poročilu o izvedbi programov predložiti kopije računov za stroške, nastale z izvedbo programa.**

1. Izvajalec posameznih področij športa, ki so mu bila odobrena sredstva iz naslova javnega razpisa, ne sme kandidirati z istimi aktivnostmi za druga sredstva proračuna občine.
2. Če izvajalec kakšnega programa ne realizira v celoti, se mu za nerealizirani del znižajo sredstva oziroma mora sredstva za nerealizirani del programa vrniti skupaj z zakonitimi zamudnimi obresti.

Če se ugotovi, da je izvajalec dodeljena proračunska sredstva porabil nenamensko, se sofinanciranje takoj ustavi, odstopi od pogodbe ter vrne sredstva skupaj z zamudnimi obrestmi.

Izvajalec, ki je pogodbena sredstva porabil nenamensko ali kako drugače grobo kršil pogodbena določila, ne more kandidirati na naslednjem javnem razpisu.

1. Prijavitelji bodo o izidu javnega razpisa obveščeni najpozneje v 30 dneh od datuma odpiranja prijav. Občina Ivančna Gorica bo z izbranimi izvajalci sklenila pogodbo o sofinanciranju izvajanja letnega progama športa v okviru sredstev, zagotovljenih v proračunu.

Številka: 430-0007/2020-2

Datum: 22. 01. 2020

 OBČINA IVANČNA GORICA

 župan

 Dušan Strnad